CELEX: 52009XX1117(03)
Language: et
Date: 2009-10-05 00:00:00
Title: Otsus nr 777, 5. oktoober 2009 , millega avatakse lubade andmise pakkumismenetlus seoses nafta ja maagaasi – maapõuevarade seaduse artikli 2 lõike 1 punktis 3 määratletud maapõuevarade – geoloogilise luure ja leiukohtade uurimisega maatükil 1-18 Trakiya , mis asub Haskovo maakonnas, ning millega teatatakse kavandatud pakkumismenetlusest lubade andmiseks

17.11.2009   
            
            
               ET
            
            
               Euroopa Liidu Teataja
            
            
               C 276/41
            
         
      OTSUS nr 777,
   5. oktoober 2009,
   millega avatakse lubade andmise pakkumismenetlus seoses nafta ja maagaasi – maapõuevarade seaduse artikli 2 lõike 1 punktis 3 määratletud maapõuevarade – geoloogilise luure ja leiukohtade uurimisega maatükil 1-18 „Trakiya”, mis asub Haskovo maakonnas, ning millega teatatakse kavandatud pakkumismenetlusest lubade andmiseks
   2009/C 276/09
   BULGAARIA VABARIIK
   MINISTRITE NÕUKOGU
   Maapõuevarade seaduse artikli 5 lõike 2, artikli 42 lõike 1 punkti 1 ja artikli 44 lõike 3 kohaselt ning võttes arvesse energiaseaduse lisasätte artikli 4 lõike 2 punkti 16 ja artikli 1 lõiget 24a,
   ON MINISTRITE NÕUKOGU VASTU VÕTNUD JÄRGMISE OTSUSE:
   
               1.
            
            
               Avatakse lubade andmise pakkumismenetlus seoses nafta ja maagaasi geoloogilise luure ja leiukohtade uurimisega maatükil 1-18 „Trakiya”, mille pindala on 940,12 km2 ning mille koordinaadid 1–10 on sätestatud lisas.
            
         
               2.
            
            
               Punktis 1 nimetatud luba antakse pakkumismenetluse alusel.
            
         
               3.
            
            
               Geoloogilise luure ja uurimise loa kehtivusaeg on viis aastat alates kuupäevast, mil jõustub geoloogilise luure ja uurimise leping, mille kohaselt võib vastavalt maapõuevarade seaduse artikli 31 lõikele 3 loa kehtivusaega pikendada.
            
         
               4.
            
            
               Punktis 1 viidatud lubade andmiseks korraldatakse 150. päeval pärast käesoleva otsuse avaldamist Euroopa Liidu Teatajas pakkumismenetlus majandus-, energia- ja turismiministeeriumis aadressil ul. Triaditsa 8, Sofia.
            
         
               5.
            
            
               Pakkumisdokumentide ostmise tähtaeg on 120. päeval kell 17.00 pärast käesoleva otsuse avaldamist Euroopa Liidu Teatajas.
            
         
               6.
            
            
               Pakkumisdokumentide esitamise tähtaeg on 130. päeval kell 17.00 pärast käesoleva otsuse avaldamist Euroopa Liidu Teatajas.
            
         
               7.
            
            
               Pakkumiste tegemise tähtaeg on 144. päeval kell 17.00 pärast käesoleva otsuse avaldamist Euroopa Liidu Teatajas.
            
         
               8.
            
            
               Pakkumismenetlus on kinnine.
            
         
               9.
            
            
               Pakkumisdokumentide hind on 500 Bulgaaria leevi (BGN). Pakkumisdokumente saab osta majandus-, energia- ja turismiministeeriumi kabinetist 802 aadressil ul. Triaditsa 8, Sofia, punktis 5 osutatud tähtaja jooksul.
            
         
               10.
            
            
               Pakkumismenetluses osaleda soovijad peavad vastama maapõuevarade seaduse artikli 23 lõikes 1 sätestatud nõuetele.
            
         
               11.
            
            
               Pakkumises osalejaid hinnatakse esitatud tööprogrammi, keskkonnakaitsevahendite, koolituste, boonuste ning osalejate haldus- ja finantssuutlikkuse alusel, nagu on täpsustatud pakkumisdokumentides.
            
         
               12.
            
            
               Pakkumismenetluses osalemise rahaline tagatis on 10 000 Bulgaaria leevi (BGN), mis tuleb tasuda punktis 6 sätestatud tähtajaks pakkumisdokumentides esitatud majandus-, energia- ja turismiministeeriumi pangakontole.
            
         
               13.
            
            
               Pakkujatele, keda pakkumismenetlusse ei kaasata, tagastatakse rahaline tagatis 14 päeva jooksul pärast vastavasisulise teate saatmist.
            
         
               14.
            
            
               Edukale pakkujale rahalist tagatist ei tagastata, teistele pakkujatele tagastatakse rahaline tagatis 14 päeva jooksul pärast ministrite nõukogu lubade andmise otsuse avaldamist Bulgaaria ametlikus väljaandes.
            
         
               15.
            
            
               Pakkumismenetluses osaleda soovijate avaldused ja pakkumised tuleb esitada majandus-, energia- ja turismiministeeriumile aadressil ul. Triaditsa 8, Sofia, bulgaaria keeles vastavalt maapõuevarade seaduse artikli 46 nõuetele.
            
         
               16.
            
            
               Pakkumised peavad vastama pakkumisdokumentides esitatud nõudmistele ja tingimustele.
            
         
               17.
            
            
               Pakkumismenetlus toimub ka juhul, kui osaleb vaid üks pakkuja.
            
         
               18.
            
            
               Majandus-, energia- ja turismiminister:
            
         
               18.1.
            
            
               saadab käesoleva otsuse teksti avaldamiseks Euroopa Liidu Teatajas ja Bulgaaria ametlikus väljaandes, samuti ministrite nõukogu veebisaidil;
            
         
               18.2.
            
            
               korraldab pakkumismenetluse läbiviimise.
            
         
               19.
            
            
               Käesoleva otsuse kohta esitatud kaebused võib saata kõrgeimale halduskohtule 14 päeva jooksul pärast otsuse avaldamist Euroopa Liidu Teatajas.
            
         
      
         
            Peaminister
         
         Boyko BORISOV
         
      
      
         
            Ministrite nõukogu peasekretär
         
         Rosen ZHELYAZKOV
         
      
      
         Tõestatud koopia
         
            Valitsusbüroo direktoraadi direktor
         
         Veselin DAKOV
         
      
   
   
      LISA
      
         KOORDINAATIDE LOETELU
      
      Maatüki 1-18 „Trakiya” geograafilised koordinaadid (1950 koordinaatide süsteem):
      
                  1.
               
               
                  41° 50′ 34,275″ N
               
               
                  25° 42′ 41,441″ E
               
            
                  2.
               
               
                  41° 50′ 45,014″ N
               
               
                  26° 00′ 44,523″ E
               
            
                  3.
               
               
                  41° 52′ 55,884″ N
               
               
                  26° 00′ 42,506″ E
               
            
                  4.
               
               
                  41° 53′ 06,026″ N
               
               
                  26° 22′ 23,117″ E
               
            
                  5.
               
               
                  41° 49′ 17,984″ N
               
               
                  26° 22′ 24,265″ E
               
            piir Türgi ja Kreekaga:
      
                  6.
               
               
                  41° 39′ 31,125″ N
               
               
                  26° 04′ 10,596″ E
               
            
                  7.
               
               
                  41° 39′ 23,120″ N
               
               
                  25° 49′ 25,406″ E
               
            
                  8.
               
               
                  41° 46′ 21,391″ N
               
               
                  25° 49′ 17,766″ E
               
            
                  9.
               
               
                  41° 46′ 18,068″ N
               
               
                  25° 42′ 36,679″ E
               
            
                  10.
               
               
                  41° 50′ 34,275″ N
               
               
                  25° 42′ 41,441″ E